**Kronologisk gjennomgang av "homofilisaken" og spørsmål om ekteskap og samliv i Den norske kirke**

**1954**: Bispemøtet gjør et vedtak som slår fast at:

*«Homoseksuelle handlinger bør få gjelde som de perverse og forkastelige ting de er, og skulle de i prinsippet være straffri, da er det ikke mulig å nekte at et nytt moral- og rettssyn er på ferde (...). En må være oppmerksom på at vi her står overfor en samfunnsfare av verdensdimensjoner. Det er en kjent sak at homoseksualitet har fått et uhyggelig omfang i mange land».*

**1962**: Bispemøtet anbefaler, etter at et utvalg har utredet saken, at homoseksuelle ikke bør leve ut sine lyster, men at homofil legning forøvrig ikke skal fordømmes.

**1973**: ”Det norske forbundet av 1948” (nåværende LLLH) ber om å få være blant høringsinstansene til biskopenes nye utredning om saken, Hygen-utvalget. Henvendelsen blir aldri besvart.

**1977 :** Bispemøtet uttaler at*: «homofile har samme menneskeverd som ethvert annet menneske»* og at homofile *«har sin plass og funksjon i kirke- og samfunnsliv og i menighetenes virksomhet»*. Når det gjeld *«homofile seksuelle forhold»,* kjenner biskopane seg likevel «*forpliktet på Bibelens egen tilbakeholdenhet*». (BM sak 23/77)

**1984**: Åpen Kirkegruppe tar kontakt med biskop Aarflot. Det etableres en felles samtalegruppe.

**1993** : Bispemøtet vedtar å sette i gang et utgreiingsarbeid om homofile i kirken med det siktepunkt å føre videre den godkjenninga av homofiles menneskeverd som Bispemøtet gav uttrykk for i 1977, og å klargjøre hvilken holdning kirken ut fra sin forpliktelse på Bibelen kan og bør innta i forhold til homofilt samliv

**1995**: Arbeidsgruppe presenterte utredningen ”Homofile i kirken"

**1995**: 3 av 11 biskoper stemmer *for* arbeidsgruppas anbefalinger, og for forbønn for likekjønnede par. (Sak BM 2/95 )

**1995**: Kirkemøtet stemte *mot* at homofilt samlevende kan ansettes i Den norske kirke og mot å lage forbønnshandlinger for homofile par. (Sak KM 15/1995)

**1997:** Bispemøte arbeider med utredningene *Kirkens enhet og troens fundamenter* og *Homofili og sjelesorg*. (Sak BM 14/97 - sak BM 15/97)

**1997**: De arbeidsrettslige konsekvensene av vedtaket i Kirkemøtet av 1995 blir diskutert på Kirkemøtet, med utgangspunkt i utredningen *Arbeidsrettslige konsekvenser av Kirkemøtets vedtak om homofilt samliv og kirkelig tjeneste.* (KM-sak 8/97)Kirkemøtet opprettholder vedtaket fra 1995

**1997:** Kapellan Siri Sunde inngår partnerskap og tas ut av stillingen av biskop Rose Marie Köhn. Biskop Köhn melder saken inn for Den norske kirkes lærenemnd, som avviser saken.

**1999**: Biskop Rosemarie Køhn gjeninnsetter Siri Sunde i prestetjeneste.

Kirkerådet kjenner seg «utfordret» og ber Bispemøtet finne en avklaring i forhold til det enstemmige Kirkemøtevedtaket i 1997 som ikke åpner for homofilt samlevende i vigslede kirkelige stillinger. (Sak KR 15/99: Homofilisaken og Hamar biskop)

Biskopene slår fast (som en følge av "Siri Sunde-saken") at den enkelte kan ta selvstendige vurderinger i teologiske spørsmål(Sak BM 12/99).

På Kirkerådets møte i mai 1999 gir flertallet sin tilslutning til flertallet i Bispemøtet (Sak KR 23/99).

**2000:** Jens Torstein Olsen tilsettes som kapellan i Majorstuen. Olsen er homofilt samlevende. Mindretallet i Oslo bispedømmeråd anka avgjørelsen inn til Kirke-, utdannings- og forskingsdepartementet. Departementet konkluderer med flertallet i bispedømmerådet og Olsen tilsettes.

**2006**: Den norske kirkes lærenemnd presenterte uttalelsen ”Skriftforståelse og skriftbruk med særlig henblikk på homofilisaken.” Nemnda var splittet. Saken legges fram som en orienteringssak for Kirkemøtet samme år.

**2007**: På Kirkerådets møte i september 2007 ble det vedtatt en anbefaling til Kirkemøtet 2007  om ikke å videreføre kirkemøtevedtakene fra 1995 og 1997. Dette fikk tilslutning fra 11 av Kirkerådets 15 medlemmer.

**2008**: Biskopene vedtar at alle prester kan og bør be for alle som anmoder om prestens forbønn, også de som ber om forbønn for partnerskapsinngåelse, men forbønnshandlingshandlingene må ikke få vigselsliknende karakter. (Sak BM 03/08)

**2008**: Ny ekteskapslov sier at prester ikke kan vie likekjønnede par før det blir vedtatt ny liturgi.

**2009**: Kirkerådet ber, i forbindelse med ny ekteskapslov, biskopene om å avklare hvordan en skal forholde seg til homofile som ønsker å gifte seg i kirken. Bispemøtet nedsetter et samlivsetisk utvalg (Sak BM 40/09).

**2013**: Det samlivsetiske utvalget leverer sin uttalelse til bispemøtet og kirkerådet.

Utvalget kom med sin rapport "Sammen - samliv og samlivsordninger i et kirkelig perspektiv" i februar 2013, og ledet fram til at Bispemøtets flertall (8) uttalte at det ikke er tilstrekkelig læremessig grunnlag for å avvise at homofile kan ordne sitt samliv etter dagens ekteskapslovgivning i Norge, og at det derfor heller ikke er læremessig grunnlag for å avvise at kirken bidrar til at slike ekteskap inngås.

Bispemøtets flertall anbefaler utarbeiding av en forbønnsliturgi*.*(Sak BM 16/13)

Et samlet bispemøte sier at: *Uenigheten ikke er av en slik karakter at det gudstjenestelige og sakramentale fellesskapet i Den norske kirke må brytes. Sak BM* 16/13)

**2014:** Kirkemøtet er splittet, og stemmer ned både forslag om vigsel for likekjønnede par og et forslag om å videreføre gjeldende praksis. Mot 2 stemmer vedtas at:

…. uenigheten ikke er av en slik karakter at det gudstjenestelige og sakramentale fellesskapet i Den norske kirke må brytes.(Sak KM 14/2014)

**2015:** Hanne Marie Pedersen-Eriksen tilsettes i Møre. Diskusjon om andre biskopers mulighet til å ordinere en kandidat hvis stedets biskop ikke kan/ ønsker.